15925 Keele St, King, ONTARIO L7B1A3 | MLS#: N4420454 | King Real Estate
$4,088,000 $21,945 est/mo
15925 Keele St,King, ONTARIO L7B1A3
King ONTARIO, L7B1A3
Listing VS Median (in Rural King)
MLS Number: N4420454
of RE MAX HALLMARK YORK GROUP REALTY LTD. BROKERAGE Nuusbrief - GK Silverton
012 804 2940 admin@gksilverton.co.za
5Dit gaan goed met mense vir wie u huis ’n tuiste is: hulle hou nie op om U te prys nie.
6Dit gaan goed met mense wat hulle krag in U vind en graag na u tempel toe gaan.
Ons is hier saam om God te eer en te aanbid, stil te word voor sy grootheid. Mag die Heilige Gees ons elkeen lei sodat hierdie diens vir ons `n ware ontmoeting met die Here sal wees. Kom ons stel ons oop vir sy wonderlike Woord en luister met die doel om nuut en in gehoorsaamheid aan sy Woord te gaan lewe. Kom ons wees bereid om sy Woord ook in die week met ander te deel, ook hulle wat nie in Hom glo nie. Kom ons sing en bid met opregte harte en ontvang sy seën met blydskap. Baie welkom aan julle almal in ons erediens, lidmate, kinders en besoekers.
Daar is weer vanoggend en elke Sondagoggend van die skoolkwartaal, uitgesonderd langnaweke en nagmaalsondae, kleuterbegeleiding vir kleuters 4 jaar tot graad 2.
Ouers kan hulle voor die diens bring na die katkisasielokaal aan die westekant van die saal waar verskeie elemente van die diens op hulle vlak hanteer word.
Votum : Ps 84:5,6 (in Bybel)
Sang: Ps 31:1,3,5(1936,143 )
Sang: Lied 155:1,2,3
Opdragte uit God se Woord: Filippense 4:1-4, 12-16
Verootmoediging en versoening – Ps 51:3,4
Sang: Sk 5-4:1,2
Skriflesing: Johannes 12:1-11
Teksvers: Johannes 12:6,7
Prediking met tema: Ons opofferende liefde vir Jesus.
Sang: Lied 219:1,2
Kollekte – Diakonale dienswerk
Sang: Ps 145:10,11,12 (1936, 697)
Sang: Sk 13-3
Tema van die preek: Ons opofferende liefde vir Jesus.
Tema van die preek:
Ons opofferende liefde vir Jesus.
Dis ongeveer `n week voor Jesus se kruisdood. Hy praat al oor sy begrafnis. Rondom Hom steeds twee soorte reaksies. Haat en liefde vir Hom. Tragies dat die haat hier van een van sy eie dissipels kom. Die liefde van `n vrou, Maria, die suster van Lasarus.
Agter Judas se optrede sit selfliefde en nie liefde vir sy Meester nie. Uit Maria se optrede teenoor Jesus straal ware liefde vir Hom. Dis liefde wat bereid is om opofferings te maak. Is ons ook bereid om dit vir Hom te doen. Aan watter voorbeelde kan jy dink van opofferings vir Jesus?
Onder die erediens:
Oudl. Sarel Venter
Ons het weer vanaand `n aandsamekoms wat om 17h00 begin.
Ons begin met voorlesings en bespreking van die Hebreërboek.
Vanaand Hebreërs 1 en 2.
Ons sing ook heerlik saam en na die tyd geniet ons verversings.
Almal welkom, ook vriende.
Eerskomende Vrydag (19 April) ,
het ons `n gesamentlike diens
met Meyerspark gemeente
om 9h00 in ons kerkgebou.
Gemeente wegneemete 5 Mei
Etes is R70 per bord en kinders R30
Julle kan name opgee by enige een van ons:
Ria Niewoudt, Petro Venter, Dalene Grobler
of Caréna Liebenberg
Spyskaart is: Bobotie en Geelrys
Malvapoeding en Vla
In die lig van die komende langnaweek verskuif die Bybelskool, van Donderdag 18 April, na 25 April.
L/S/ Silverton toebroodjies
Vrydag 19 April – Goeie Vrydag
Gesamentlike diens met Meyerspark om 9:00 by Silverton
Iremgard Minnaar is steeds in die Wilgers Hospitaal waar sy behandeling ontvang na `n beroerte. Haar toestand is steeds ernstig.
Johan Burger sterk tuis aan na erge pyn en sal moontlik in die toekoms hospitaalondersoeke ondergaan. Ons dink in ons gebede aan julle .
Mag die Here by julle wees en spoedige beterskap gee.
Om God lief te hê is iets baie groters as om Hom net te ken. – Thomas Aquinas
Ons gaan vanjaar weer `n heerlike broederontbyt hou. Dit vind plaas op Saterdagoggend 18 Mei.
By die ontbyt gaan ons ook saam dink en gesels oor ons gemeente.
Ons wil graag hê dat al ons broeders in die gemeente die geleentheid sal bywoon.
Maak solank `n aantekening in julle dagboeke.
Daar is nie kostes verbonde nie. Die diakens neem die leiding met die reëlings.
Jy kan solank jou naam opgee by Leendert Theunissen.
Ons sien al uit daarna.
Groeistrategie – inspirerende eredienste:
Net om ons gedagtes oor hierdie saak te verfris. In `n wêreldwye studie onder meer as 1000 gemeentes uit verskeie kerkverbande is vasgestel dat daar 8 groeibeginsels teenwoordig was by gemeentes wat in getalle gegroei het. Een van hierdie beginsels wat voorgekom het by groeiende gemeentes was – inspirerende eredienste.
Dit is dan ook die beginsel waarop ons graag hierdie ses maande in ons gemeente wil fokus. Van tyd tot tyd in die eerste ses maande van die jaar sal ons die verskillende elemente van die erediens in die prediking vanuit die Woord oordink.
Dankbaarheid is `n belangrike deel van ons gebedslewe.
In Efes 5:20 lees ons: Dank die Vader altyd oor alles in die Naam van ons Here Jesus Christus.
Wanneer ons oë geestelik oopgaan deur die kragtige werking van die Heilige Gees, sien ons so baie dinge raak waarvoor ons die Here kan dank. Die gewone klein aardse dingetjies soos die lewe self, krag, gesondheid, kos, `n woonplek, `n werkplek, en so baie meer.
Dan sien ons ook die dieper geestelike geskenke raak wat die Here uit genade aan ons uitdeel. Die vergewing van ons sondes, die voorreg om sy kinders te wees, die ewige lewe. Uit die Woord word dit duidelik dat ons die Here selfs kan dank vir beproewings en swaarkry. Waarom? Want daardeur is Hy besig om ons te vorm, ons sterk te maak in ons geloof, ons te laat groei in ons gehoorsaamheid aan Hom.
Ja, kom ons dank die Vader oor alles, want Hy laat alle dinge ten goede meewerk vir sy kinders wat Hom liefhet.
Baie dankie aan Joe en May Pretorius wat op kort kennisgewing weer die kospakkieprojek hartig.
Julle is ware staatmakers!!
Bydraes vir die geseënde projek kan inbetaal word in die Diakonie se rekening.
Rekeningnaam: Diakonie GKS
Bank: ABSA Tak: Silverton Takkode: 632-005
Daar word ŉ beroep op lidmate gedoen om produkte vir
die kospakkieprojek maandeliks te skenk en dit voor die
einde van die maand by die kombuis af te lewer.
U kan enige van die produkte op die lys skenk.
Hier word ook altyd ekstra hande benodig.
Finansiële bydraes kan ook gemaak word aan die Diakonie.
Joe en May Pretorius
Indien iemand bereid is om te help met pakkies pak en rondra,
kontak gerus vir Joe of May.
Kruidenierswarelys vir kospakkies
100 Sakkies Tee
1 Kg Rys
410g Gemengde groete
400g Gepekelde vir
125g Tuna gesnipper
410g Tamatie en uie
1kg Seeppoeier –verkielik 2 in 1
Verjaarsdae die week
Hartlik geluk aan die lidmate
wat hierdie week verjaar.
Ons wens u ‘n geseënde en
vreugdevolle nuwe lewensjaar toe
16 Apr – Jannie Kruger (Belydend) Wyk: B2
16 Apr – Johnny Seegers (Belydend) Wyk: A1
In ses dae het God alles volmaak in die ganse heelal geskape. Versier met allerlei maaksels van lewend tot leweloos en met detail wat net bewondering wek.
Fotobeelde van God se almag. Ons fraaie vroutjies se vername taak hierin is nie net om veral die kerk uit te beeld nie (Openb. 12), maar ook om die mens se kant in skeppingsversiering te bring (1 Tim 2:9) .
Hoe volmaak ding hul elegansie mee met ander dinamiese natuurpatrone soos die mooi van ‘n sampioen se onderpand, sebrastrepe, ‘n wawielspinnekop se vroegoggendsyblink web of die gesinkroniseerde draaie en swaaie van ‘n voëlswerm en ‘n skool vis.
Alles wondere van God se openbaring in die natuur, waarna die Nederlandse Geloofsbelydenis as Sy voorsienigheid verwys.
NUUS VAN DIE BIBLIOTEEK
Nuwe boeke hierdie maand is:
Murray, Lizette Briewe aan God; hartsgesprekke met die Vader en bemoediging uit sy Woord.
Vereeniging, CUM, 2018. Prys: skenking.
Kinders van God gesels op velerlei maniere met hul vader. Die boek is gesprekke in briefvorm. Kwelvrae,
lewenskwessies, hartsverlanges – niks is te klein of te groot om al skrywende aan die Vader se adres te rig. Sy antwoord
kom deur gepaste Skrifgedeeltes wat weer hoop en insig bring.
Klassifikasie nommer: C 3 / MUR ( Met ‘n rooi kol gemerk)
Coetzer, Susan Bruistablette vir die lewe. Kaapstad, Lux Verbi, 2018. Prys: skenking
Ons almal is op soek na iets wat ons nie net ‘n paar uur woema sal gee nie, maar wat ons daagliks sterker en kragtiger
sal maak te midde van uitdagings, terleurstellings en ontnugterings. Met ‘n kort boodskap vir elke dag , gebaseer op ‘n
teksvers en aangevul met ‘n gebed, kry die modern vrou inspirasie en hoop elke dag om voluit te leef as gelowige.
Margreet van Lochem
Kleingroepbyeenkomste – praktiese riglyne vir julle byeenkoms:
Fase een – fokus op die Here deur sang of luister na geestelike musiek
Fase twee – fokus op mekaar deur aan elkeen `n geleentheid te gee om goeie of
slegte dinge uit hulle lewens te deel
Fase drie – Gebed tot God
Fase vier – fokus op die Woord van God. Lees Efesiërs Efesiërs 6: 1-9 en
bespreek die volgende vrae in die groep. Vooraf voorbereiding is nie nodig nie.
1. Watter verantwoordelikheid het kinders volgens verse 1 en 2 teenoor hulle ouers?
2. Hoe lyk dit vandag by kinders in hierdie opsig?
3. Watter belofte word aan kinders gegee wat aan hierdie opdragte gehoorsaam is? Vgl vers 2,3
4. Watter opdrag kry vaders in vers 4?
5. Watter 4 vereistes geld die slaaf (arbeider) se gehoorsaamheid aan sy eienaar volgens vers 5?
6. Wat is die dieper boodskap van vers 6,7?
7. Hoe beloon God die wat goed doen? ( vers 8)
8. Hoe moet eienaars optree volgens vers 9 teenoor hulle slawe? Waarom?
Fase vyf – Praktiese reëlings en gebed.
Hierdie is `n basiese riglyn en groepe kan in die praktyk dit aanpas by hulle omstandighede en behoeftes.
HP drukkers – gee jou bod.
Laaste kans om ‘n bod in te sit!!
Deon Mocke het vir ons gemeente 2 splinternuwe HP drukkers geskenk vir fondsinsameling.
Dit is HP Deskjet 3639 drukkers met “Wifi,print, scan,copy” fasiliteite.
Indien jy belangstel kan jy tot en met 14 April `n bod indien by Carena.
Die hoogste bod sal dan oorweeg word, aangesien ons `n minimum waarde het .
Here, ek wil aan U dink , U ken, U liefhê.
Laat dit in my groei totdat U my volmaak verander het.
23Wat ek jou voorskryf, is ’n lamp, my onderrig is ’n lig;
wie hom laat teregwys, is op die pad na die lewe toe.
Gemeente wat God voluit dien, gedryf deur die Heilige Gees.